CELEX: 62006TN0194
Language: sl
Date: 2006-07-18 00:00:00
Title: Zadeva T-194/06: Tožba, vložena 18. julija 2006 — SNIA proti Komisiji

2.9.2006   
            
            
               SL
            
            
               Uradni list Evropske unije
            
            
               C 212/43
            
         Tožba, vložena 18. julija 2006 — SNIA proti Komisiji
   (Zadeva T-194/06)
   (2006/C 212/73)
   Jezik postopka: italijanščina
   Stranki
   
      Tožeča stranka: SNIA S.p.A. (zastopnika: Alberto Santa Maria in Claudi Biscaretti di Rufia, Avvocati)
   
      Tožena stranka: Komisija Evropskih skupnosti
   Predlogi tožeče stranke
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo Komisije z dne 3. maja 2006 C(2006)1766 konč. v zadevi COMP/F/38.620 — Vodikov peroksid in natrijev perborat v delu, v katerem nalaga med drugim SNIA S.p.A., solidarno skupaj s Caffaro S.r.l., globo v višini 1,078 milijonov evrov;
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene trditve
   Odločba, izpodbijana v tej zadevi, je ista kot v zadevi T-185/06 Air Liquide proti Komisiji.
   V tej zvezi je treba poudariti, da v tej odločbi tožena stranka navaja, da je Industrie Chimiche Caffaro S.p.A (ICC), v obravnavanem obdobju, odvisna z vidika sprejemanja odločitev ne samo od Caffaro S.p.A., družbe, ki je uvrščena na italijansko borzo in v 100 % nadzoruje ICC, ampak tudi od tožeče stranke, večinskega delničarja Caffaro S.p.A., med 53 % in 59 %. Pretežno na podlagi tega posrednega prehoda naj bi bila tožeča stranka odgovorna za kršitev, ki jo Komisija očita Caffaro S.r.l.
   V podporo svojim zahtevam tožeča stranka trdi, da:
   
               —
            
            
               Komisija ni dokazala obstoja razmerja odvisnosti med SNIA in ICC v obravnavanem obdobju. Komisija tudi ni dokazala obstoja razmerja odvisnosti med Caffaro S.p.A. in ICC v tem obdobju.
            
         
               —
            
            
               kolikor zadeva relevantnost združitve Caffaro S.p.A. in SNIA za določanje odločujočega vpliva SNIA, Komisija ni upoštevala okoliščine, da je bila združitev z vključitvijo družbe Caffaro S.p.A. v SNIA S.p.A. (tako kot sprememba firme družbe ICC v Caffaro S.p.A., danes Caffaro S.r.l.) v letu 2000, to je eno leto po zapustitvi trga belilnih sredstev, in da, kot že poudarjeno, Komisija ni na kakršenkoli način izkazala odločujočega vpliva Caffaro S.p.A. na ICC v relevantnem obdobju.
            
         
               —
            
            
               da je edini odgovoren za domnevno kršitev ICC (danes Caffaro S.r.l.), ki ni prenehal obstajati v pravnem smislu, ampak je preprosto zamenjal firmo. Poleg tega, tudi če bi veljalo, da je Caffaro S.p.A. odgovoren za domnevno kršitev, je njegov pravni naslednik Caffaro S.r.l. in ne SNIA.